rejauldu/bengali-wikipedia huggingface dataset:
নাসরীন জাহান রত্না বাংলাদেশের রাজনৈতিক দল জাতীয় পার্টির একজন রাজনীতিক এবং বাংলাদেশের একাদশ জাতীয় সংসদের একজন সংসদ সদস্য।   জীবনী  নাসরীন জাহান রত্না আনুষ্ঠানিক শিক্ষায় শিক্ষিত হন নি বরং গৃহশিক্ষায় শিক্ষিত। তার জন্ম ঢাকা। তিনি ২০০৩ খ্রিষ্টাব্দে বাকেরগঞ্জ পৌরসভার মেয়র নির্বাচিত হন। ২০০৬ সালে অনুষ্ঠেয় বরিশাল-৬ আসন থেকে তার মনোনয়নপত্র বাতিল করে বাংলাদেশ নির্বাচন কমিশন। তিনি নির্বাচন কমিশনের ২০ ডিসেম্বর ২০০৬ এর সিদ্ধান্তের উপর আপীল করেন।  হুসেইন মুহাম্মদ এরশাদ তাকে জাতীয় পার্টির ভাইস চেয়ারম্যান নির্বাচন করেন এবং তাকে সাধারণ নির্বাচনে জাতীয় পার্টির পক্ষ থেকে নির্বাচনে প্রার্থীতার জন্য সুযোগ দেন। তিনি জাতীয় পার্টির পক্ষ থেকে সংসদে ৪৫ সংরক্ষিত আসনের একটিতে নির্বাচিত হন ১৯ মার্চ ২০০৯ এ।  তিনি বর্তমানে মহিলা ও শিশু বিষয়ক মন্ত্রণালয়ের সংসদীয় স্থায়ী কমিটির সদস্য।    বিতর্ক  নাসরীন জাহান রত্না ২০০৯ খ্রিষ্টাব্দের ২৫ আগস্ট বদরগঞ্জ পৌরসভায় সাদেক আলী হাওলাদারের নামে একটি বাজারের নামকরণ করে বিতর্কের মুখে পড়েন। সাদেক আলী হাওলাদার ছিলেন পাকিস্তানীদের রাজাকার মিলিশিয়া এবং বাংলাদেশের মুক্তিযুদ্ধের সময়ের যুদ্ধপরাধে অভিযুক্ত। তিনি হিন্দু সম্প্রদায়ের বিপক্ষেও অপরাধে অভিযুক্ত। আবার যে বাজারটি নির্মাণ করা হয়েছিল সেটি হিন্দু জনগণের জমি দখল করে তার উপর নির্মিত হয়েছিল।   ব্যক্তিগত জীবন  নাসরীন জাহান রত্না ব্যক্তিগত জীবনে রুহুল আমিন হাওলাদারের সাথে বিবাহ বন্ধনে আবদ্ধ। তার স্বামীও জাতীয় পার্টির কো-চেয়ারম্যান এবং সাবেক সংসদ সদস্য।   তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:জীবিত ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৬৩-এ জন্ম বিষয়শ্রেণী:বাকেরগঞ্জ উপজেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:বাংলাদেশের মেয়র
ট্রেসি অ্যান জ্যাকবসন (জন্ম ১৯৬৫) একজন আমেরিকান কূটনীতিক যিনি বর্তমানে ঢাকায় অবস্থিত মার্কিন দূতাবাসের চার্জ দ্য অ্যাফেয়ার্স হিসেবে দায়িত্ব পালন করছেন। তিনি পূর্বে তুর্কমেনিস্তান, তাজিকিস্তান, কসোভো এবং ইথিওপিয়ায় মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেছেন। তিনি জানুয়ারী ২০১৭ থেকে অক্টোবর ২০১৭ পর্যন্ত আন্তর্জাতিক সংস্থা বিষয়ক ভারপ্রাপ্ত সহকারী পররাষ্ট্রমন্ত্রী হিসেবেও দায়িত্ব পালন করেছেন। তিনি অবসর গ্রহণের পর ২০২১ সালে আফগানিস্তান টাস্ক ফোর্সের পররাষ্ট্র দপ্তরের পরিচালক   এবং তারপর ইথিওপিয়ার আদ্দিস আবাবায় অবস্থিত দূতাবাসে চার্জ দ্য অ্যাফেয়ার্স হিসেবে সক্রিয় দায়িত্ব পালন করেন। ২০২৪ সালের জানুয়ারিতে রাষ্ট্রপতি জো বাইডেন তাকে ইরাকে মার্কিন যুক্তরাষ্ট্রের রাষ্ট্রদূত হিসেবে মনোনীত করেন। তিনি ২০২৫ সালের জানুয়ারিতে ঢাকায় অবস্থিত মার্কিন দূতাবাসে চার্জ দ্য অ্যাফেয়ার্স হিসেবে যোগদান করেন।   শিক্ষা  জ্যাকবসন জনস হপকিন্স বিশ্ববিদ্যালয় থেকে স্নাতক এবং একই বিশ্ববিদ্যালযয়ের পল এইচ. নিটজে স্কুল অফ অ্যাডভান্সড ইন্টারন্যাশনাল স্টাডিজ থেকে স্নাতকোত্তর ডিগ্রি অর্জন করেন। জ্যাকবসন আলবেনিয়ান, সার্বিয়ান, ফরাসি, রাশিয়ান, স্প্যানিশ, কোরিয়ান এবং তাজিক ভাষা অধ্যয়ন করেছেন।   কর্মজীবন    ব্যক্তিগত জীবন  জ্যাকবসন ব্রিটিশ কূটনৈতিক পরিষেবার সদস্য ডেভিড বাঘকে বিয়ে করেন।   তথ্যসূত্র    বহিঃসংযোগ    মার্কিন দূতাবাস দুশানবে ওয়েবসাইট থেকে উত্তরাধিকার ইতিহাস    বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নারী রাষ্ট্রদূত বিষয়শ্রেণী:২১শ শতাব্দীর মার্কিন কূটনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:এইচঅডিও মাইক্রোবিন্যাসসহ নিবন্ধ
মেচী অঞ্চল ( , হচ্ছে নেপালের ১৪টি অঞ্চলের একটি। এটি নেপালের চারটি জেলা ইলাম, ঝাপা, পাঁচথর এবং তাপ্লেজুঙ জেলা নিয়ে গঠিত। এটার প্রধান সদরদপ্তর হচ্ছে ইলাম।  মেচীকে চারটি জেলায় ভাগ করা হয়েছে:   জেলাসমূহ ধরন সদরদপ্তরসমূহ ইলাম পাহাড় ইলাম ঝাপা বাহির তরাই ভাদ্রপুর পঞ্চথর পাহাড় ফিদিম তাপ্লেজুঙ পর্বত তাপ্লেজুঙ   তথ্যসূত্র    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা  নেপালের জেলাগুলির তালিকা   তথ্যসূত্র   বিষয়শ্রেণী:নেপালের অঞ্চল বিষয়শ্রেণী:কোশি প্রদেশ
জেমস হুইটব্রেড লি গ্লাইশার (৫ নভেম্বর ১৮৪৮, লুইসহামে - ৭ ডিসেম্বর ১৯২৮, কেমব্রিজে) ছিলেন একজন বিশিষ্ট ইংরেজ গণিতবিদ এবং জ্যোতির্বিদ। তিনি পূর্ণসংখ্যা বিভাজনের ক্ষেত্রে গুরুত্বপূর্ণ অবদান রেখেছেন। তিনি গ্লাইশারের উপপাদ্য এবং গণিত ও পদার্থবিদ্যা উভয় ক্ষেত্রেই বহুল ব্যবহৃত  গ্লাইশার-কিনকেলিন ধ্রুবক এর জন্য পরিচিত।    তিনি ইংরেজি সিরামিক এবং ভ্যালেন্টাইনের একজন উৎসাহী সংগ্রাহক ছিলেন, যার বেশিরভাগই তিনি কেমব্রিজের ফিটজউইলিয়াম জাদুঘরে দান করেছিলেন।   জীবনী   তিনি ১৮৪৮ সালের ৫ নভেম্বর কেন্টের লুইসহামে জন্মগ্রহণ করেন। তিনি ছিলেন বিখ্যাত জ্যোতির্বিদ জেমস গ্লাইশার এবং তাঁর স্ত্রী সিসিলিয়া লুইসা বেলভিলের পুত্র। তার মা একজন বিখ্যাত আলোকচিত্রশিল্পী ছিলেন।  তিনি ১৮৫৮ সাল থেকে সেন্ট পলস স্কুল হতে পাশ করেন। ১৮৬১ সালে তিনি তার বাবার সাথে স্ট্র্যাটোস্ফিয়ার অধ্যয়নের জন্য দুটি গরম-বাতাসের বেলুনে আরোহণ করেছিলেন। সেসময় তিনি স্কুলে খ্যাতি অর্জন করেন।  তিনি ক্যাম্পডেন এক্সিবিশন স্কলারশিপ জিতেছিলেন। ফলে তিনি কেমব্রিজের ট্রিনিটি কলেজে পড়াশোনা করার সুযোগ পান। এখানে তিনি ১৮৭১ সালে দ্বিতীয় র‍্যাংলার ছিলেন এবং কলেজের সভ্য নির্বাচিত হন। তিনি মূলত সংখ্যা তত্ত্বের উপর কাজের জন্য স্মরণীয় হয়ে আছেন।  তিনি গণিতের অন্যান্য ক্ষেত্রেও অবদান রেখেছেন।  ১৮৭৫ সালে গ্লাইশার এফআরএস নির্বাচিত হন। তিনি ম্যাসেঞ্জার অব ম্যাথমেটিক্সের প্রধান সম্পাদক ছিলেন। তিনি দার্শনিক লুডভিগ ভিটগেনস্টাইনের (কেমব্রিজ বিশ্ববিদ্যালয়ে একজন অ-শিক্ষাগত ভূমিকায় শিক্ষক ছিলেন) 'শিক্ষক'ও ছিলেন। তিনি ১৮৮৬-১৮৮৮ এবং ১৯০১-১৯০৩ সাল পর্যন্ত রয়েল অ্যাস্ট্রোনমিক্যাল সোসাইটির সভাপতি ছিলেন।  ১৮৮১ সালে জর্জ বিডেল এয়ারি রাজজ্যোতির্বিদ পদ থেকে অবসর গ্রহণ করেন। এরপর গ্লাইশারকে এই পদের প্রস্তাব দেওয়া হয়েছিল। কিন্তু তিনি তা প্রত্যাখ্যান করেছিলেন।  তিনি ট্রিনিটি কলেজের কয়েকটি কক্ষে থাকতেন। ১৯২৮ সালের ৭ ডিসেম্বর তিনি সেখানেই মারা যান।  তিনি একজন আগ্রহী সাইকেল চালক ছিলেন। তিনি ১৮৮২ থেকে ১৮৮৫ সাল পর্যন্ত কেমব্রিজ বিশ্ববিদ্যালয় সাইক্লিং ক্লাবের সভাপতি ছিলেন। তিনি ইংরেজি ডেলফ্টওয়্যার এবং অন্যান্য জনপ্রিয় ইংরেজি মৃৎশিল্পের একজন আগ্রহী সংগ্রাহক ছিলেন। এগুলোর বেশিরভাগই তখন অন্যান্য সংগ্রাহকদের নজরে পড়েনি। বিশ্ববিদ্যালয় কর্তৃপক্ষ তাকে তার ব্যক্তিগত সংগ্রহ রাখার জন্য ফিটজউইলিয়াম জাদুঘরের একটি কক্ষ অনুমতি প্রদান করেছিল। তিনি প্রায় ১,৬০০ ভ্যালেন্টাইন সংগ্রহ করেছিলেন। এগুলো পরবর্তীতে তিনি জাদুঘরে দান করেছিলেন।   পুরস্কার ও সম্মাননা    ১৮৯২ সালে ডাবলিন বিশ্ববিদ্যালয় হতে সম্মানসূচক ডক্টরেট (ডিএসসি)  ১৯০২ সালে ম্যানচেস্টার বিশ্ববিদ্যালয় হতে সম্মানসূচক ডক্টরেট (ডিএসসি)  ১৯০৮ সালে লন্ডন ম্যাথমেটিক্যাল সোসাইটির ডি মর্গান পদক বিজয়ী  ১৯১৩ সালে রয়েল সোসাইটির সিলভেস্টার পদক বিজয়ী  ১৮৭৫ সালে মাত্র ২৭ বছর বয়সে রয়েল সোসাইটির সভ্য   প্রকাশনা   গ্লাইশার জ্যোতির্বিদ্যা, বিশেষ ফাংশন এবং সংখ্যাতত্ত্বসহ বিভিন্ন বিষয়ে ৪০০ টিরও বেশি নিবন্ধ প্রকাশ করেছেন। তিনি ম্যাসেঞ্জার অব ম্যাথমেটিক্স এবং কোয়ার্টারলি জার্নাল অব ম্যাথমেটিক্স -এর সম্পাদক এবং অবদানকারী ছিলেন।   তথ্যসূত্র    বহিঃসংযোগ   বিষয়শ্রেণী:১৮৪৮-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:১৯শ শতাব্দীর ইংরেজ গণিতবিদ বিষয়শ্রেণী:সংখ্যাতত্ত্ববিদ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:সেন্ট পলস স্কুল, লন্ডনে শিক্ষিত ব্যক্তি বিষয়শ্রেণী:লুইসহামের ব্যক্তি বিষয়শ্রেণী:ডি মর্গান পদক বিজয়ী
থাম্ব| ডেভ দ্য ক্যামেলিওন (নীল রঙে) ডেভ দ্য ক্যামেলিওন ছিল ২০০৬ সালের স্থানীয় নির্বাচনের জন্য ব্রিটিশ লেবার পার্টির বিজ্ঞাপনের স্লোগান এবং তাদের রাজনৈতিক প্রচারণার ভিত্তি। প্রচারাভিযানে কনজারভেটিভ পার্টির সাম্প্রতিক নির্বাচিত নেতা এবং বিরোধী দলের নেতা ডেভিড ক্যামেরনকে একজন চির-পরিবর্তনশীল জনতাবাদী হিসেবে চিত্রিত করার চেষ্টা করা হয়েছে, যিনি মানুষ তাকে যা চাইবেন তাই হবেন। এটি প্রচারণার একটি বিশেষ নেতিবাচক রূপ হিসাবে সমালোচিত হয়েছিল,  যদিও কেউ কেউ এতে বিরোধিতা করেছেন। বিশেষ করে, বিবিসির রাজনৈতিক সম্পাদক নিক রবিনসন বলেছেন, "আপনি বলেন, জনসাধারণ নেতিবাচক বিজ্ঞাপনকে ঘৃণা করে। যার জন্য আমি বলি – ননসেন্স, পপিকক এবং বাল্ডারড্যাশ", যোগ করে যে "তারা যখন এটি ভাল হয় তখন মনে রাখে"।  ইভেন্টে, লেবার রক্ষণশীলদের পিছনে ১৩% ভোটের অনুমান জাতীয় অংশ ছিল।  তথ্যসূত্র   বহিঃসংযোগ  BBC elections 2006 homepage  Labour party homepage  David Cameron homepage বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:ডেভিড ক্যামেরনের সাংস্কৃতিক চিত্রায়ন বিষয়শ্রেণী:রক্ষণশীল দল (যুক্তরাজ্য) এর ইতিহাস
ডান|থাম্ব| হেস্টিংস ডানকান এমপি, প্রায় ১৯০০ স্যার জেমস হেস্টিংস ডানকান (১ মার্চ ১৮৫৫ - ৩১ জুলাই ১৯২৮) ছিলেন একজন ব্রিটিশ লিবারেল পার্টির রাজনীতিবিদ।  তিনি ১৯০০ সালের সাধারণ নির্বাচনে ইয়র্কশায়ারের ওয়েস্ট রাইডিং-এর ওটলি বিভাগের জন্য সংসদ সদস্য (এমপি) হিসাবে নির্বাচিত হন, ১৮৮৫ থেকে ১৮৯৫ সালে একটি সংকীর্ণ রক্ষণশীল বিজয় পর্যন্ত লিবারেলদের হাতে থাকা একটি আসন পুনরুদ্ধার করেন।  ১৯১৮ সালের সাধারণ নির্বাচনের সীমানা পরিবর্তনের মাধ্যমে নির্বাচনী এলাকাটি বিলুপ্ত না হওয়া পর্যন্ত ডানকান আসনটি ধরে রেখেছিলেন, "Obituary: Sir Hastings Duncan". The Times. 3 August 1928. p. 14. এবং আবার সংসদে দাঁড়াননি।  তিনি ১৯১৪ সালে নাইট উপাধি লাভ করেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:১৯২৮-এ মৃত্যু বিষয়শ্রেণী:১৮৫৫-এ জন্ম
ডোনাল্ড আলেকজান্ডার নোয়েল ম্যাকরে (; জন্ম: ২৫ ডিসেম্বর, ১৯১৪ - মৃত্যু: ১০ আগস্ট, ১৯৮৬) ক্রাইস্টচার্চ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও ফুটবলার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন ডোনাল্ড ম্যাকরে নামে পরিচিত ডন ম্যাকরে।   প্রথম-শ্রেণীর ক্রিকেট  ১৯৩৭-৩৮ মৌসুম থেকে ১৯৪৫-৪৬ মৌসুম পর্যন্ত ডন ম্যাকরে’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই ক্যান্টারবারির সদস্যরূপে খেলেন। দীর্ঘদেহী ডন ম্যাকরে বামহাতে মিতব্যয়ী মিডিয়াম পেস বোলিং করতেন। এছাড়াও, কার্যকরী নিচেরসারির ব্যাটসম্যান ছিলেন। ওতাগোর বিপক্ষে প্রথম খেলায় দ্বিতীয় ইনিংসে ৪৩ রান তুলে দলের শীর্ষ রান সংগ্রাহক হয়েছিলেন। এটিই তার প্রথম-শ্রেণীর ক্রিকেটে সর্বোচ্চ সংগ্রহ ছিল।  ১৯৪৩-৪৪ মৌসুমে নিউজিল্যান্ড একাদশের সদস্যরূপে নিউজিল্যান্ড সার্ভিসেস একাদশের মুখোমুখি হন। প্রথম ইনিংসে বোলিং উদ্বোধনে নামেন। ১৭ ওভারে ৫/২০ লাভ করেন। ১৯৪৪-৪৫ মৌসুমে চারটি আন্তঃপ্রাদেশিক খেলায় অংশ নিয়ে ১৩.২৯ গড়ে ১৭ উইকেট পান। এ পর্যায়ে তাকে নিউজিল্যান্ডের অন্যতম সেরা বোলার হিসেবে বিবেচনা করা হতো।Norman Preston, "Norman Preston's Diary", The Cricketer, Winter Annual 1945, p. 65.  ১৯৪৫-৪৬ মৌসুমে পুনরায় প্লাঙ্কেট শীল্ড প্রতিযোগিতা শুরু হয়। তিন খেলায় ২৩.৬৯ গড়ে ১৩ উইকেট লাভ করেন। সফরকারী অস্ট্রেলিয়া দল ক্যান্টারবারিকে ইনিংস ব্যবধানে পরাজিত করে। ঐ খেলায় তিনি মাত্র একটি উইকেট পেয়েছিলেন। তাসত্ত্বেও, তিন সপ্তাহ পর তাকে টেস্ট দলে রাখা হয়।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডন ম্যাকরে। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ১৯৪৫-৪৬ মৌসুমে অস্ট্রেলিয়া দল নিউজিল্যান্ড গমন করে। বিল ব্রাউনের নেতৃত্বে সিরিজের একমাত্র টেস্টে বোলিং উদ্বোধনে নেমে ০/৪৪ এবং ০ ও ৮ রান পান। খেলায় তার দল ইনিংস ব্যবধানে পরাজয়ের মুখোমুখি হয়।New Zealand v Australia, Wellington, 1945-46 এরপর আর তাকে কোন টেস্ট কিংবা প্রথম-শ্রেণীর ক্রিকেট খেলায় অংশ নিতে দেখা যায়নি। কাকতালীয়ভাবে তার সর্বশেষ প্রথম-শ্রেণীর খেলাটি অস্ট্রেলিয়ার বিপক্ষে নিউজিল্যান্ডের প্রথম টেস্ট খেলা ছিল।   ফুটবলে অংশগ্রহণ  ক্রিকেট খেলার পাশাপাশি ফুটবল খেলায়ও দক্ষ ছিলেন ডন ম্যাকরে। গোলরক্ষকের ভূমিকায় একটি খেলায় অংশ নেন। ৪ জুলাই, ১৯৩৬ তারিখে অস্ট্রেলিয়ার বিপক্ষে সাত গোল হজম করেন। খেলায় নিউজিল্যান্ড দল ১-৭ ব্যবধানে পরাজয়বরণ করে। ঐ সময়ে নোম্যাডস ইউনাইটেড দলের পক্ষে ঘরোয়া আসরে ফুটবল খেলতেন।  ১০ আগস্ট, ১৯৮৬ তারিখে ৭৩ বছর বয়সে ক্রাইস্টচার্চ এলাকায় ডন ম্যাকরে’র দেহাবসান ঘটে।   তথ্যসূত্র    আরও দেখুন   পল হোয়াইটল  লেন বাটারফিল্ড  এক টেস্টের বিস্ময়কারী  নর্দার্ন ডিস্ট্রিক্টস ক্রিকেট দল  নিউজিল্যান্ডীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯১৪-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:ক্যান্টারবারির ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:নিউজিল্যান্ডের আন্তর্জাতিক ফুটবলার
বেগুনি কোকিল (বৈজ্ঞানিক নাম: Chrysococcyx xanthorhynchus) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে।বিরল বেগুনি কোকিল,আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ২৫, ২০১৩ খ্রিস্টাব্দ। এদেরকে সাধারণত বাংলাদেশ, ভারত, ভুটান, চীনে ইত্যাদি দেশে দেখা যায়।   বিস্তৃতি  বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।   আকার  বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।   খাদ্য  বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।   স্বভাব  বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।   প্রজনন  মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।   তথ্যসূত্র    Violet Cuckoo image from Andamans on INW   বিষয়শ্রেণী:ক্রাইসোকক্কিজ বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:ভুটানের পাখি বিষয়শ্রেণী:১৮২১-এ বর্ণিত পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:উত্তর-পূর্ব ভারতের পাখি
মালিক ফে তিয়াউ ( ; জন্ম: ৮ আগস্ট ২০০১; মালিক তিয়াউ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলানের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।  ২০০৬–০৭ মৌসুমে, জার্মান ফুটবল ক্লাব কালকুম-ভিটলায়েরের যুব পর্যায়ের হয়ে খেলার মাধ্যমে তিয়াউ ফুটবল জগতে প্রবেশ করেছেন এবং পরবর্তীকালে ফর্টুনা ডুসেলডর্ফ, বায়ার লেভারকুজেন, বরুসিয়া মনশেনগ্লাডবাখ এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, এর পরবর্তী মৌসুমে শালকে ০৪ ২-এর অভিষেক করেছেন। ২০২২–২৩ মৌসুমে, তিনি শালকে ০৪ হতে ইতালীয় ক্লাব এসি মিলানে যোগদান করেছেন।  প্রারম্ভিক জীবন মালিক ফে তিয়াউ ২০০১ সালের ৮ই আগস্ট তারিখে জার্মানির ডুসেলডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মালিক তিয়াউ ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:ফুটবল ক্লাব শালকে ০৪ ২-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইতালিতে প্রবাসী ফুটবলার বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
জিম্বাবুয়ে ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা মার্চ ২০২১-এ অনুষ্ঠিত হয়।   দলীয় সদস্য টেস্টটি২০আই     আসগর আফগান (অধিঃ)  মুনীর আহমাদ  জাভেদ আহমেদী  ইয়ামিন আহমদজাই  ফজলহক ফারুকী  আমির হামজা  নাসির জামাল  রশীদ খান  ‌আব্দুল মালিক  ওয়াফাদার মোমান্দ  মোহাম্মদ সলিম  বাহির শাহ  রহমত শাহ  হাশমতুল্লাহ শাহিদী  শহীদুল্লাহ  সায়েদ শিরজাদ  জিয়া-উর-রেহমান  ইব্রাহিম জাদরান  আফসার জাজাই (উইঃ) শন উইলিয়ামস (অধিঃ)  রায়ান বার্ল  রেজিস চাকাভা (উইঃ)  কেভিন কাসুজা  ওয়েসলি মাধেভেরে  ওয়েলিংটন মাসাকাদজা  প্রিন্স মাসভরে  ব্রেন্ডন মাভুতা  তারিসাই মুসাকান্দা  রিচমন্ড মুতুম্বামি  ব্লেসিং মুজারাবানি  রিচার্ড এনগারাভা  ভিক্টর নিয়াচি  সিকান্দার রাজা  ডোনাল্ড তিরিপানো আসগর আফগান (অধিঃ)  ফরিদ আহমদ  শরফুদ্দিন আশরাফ  ফজলহক ফারুকী  ওসমান গণি  রহমানুল্লাহ গুরবাজ (উইঃ)  আমির হামজা  করিম জানাত  রশীদ খান  মোহাম্মাদ নবী  হাশমতুল্লাহ শাহিদী  নবীন-উল-হক  ইব্রাহিম জাদরান  নাজিবুল্লাহ জাদরান  আফসার জাজাই (উইঃ) শন উইলিয়ামস (অধিঃ)  ফারাজ আকরাম  রায়ান বার্ল  রেজিস চাকাভা (উইঃ)  কেভিন কাসুজা  তিনাশে কামুনহুকামুয়ে  ওয়েসলি মাধেভেরে  ওয়েলিংটন মাসাকাদজা  প্রিন্স মাসভরে  ব্রেন্ডন মাভুতা  তারিসাই মুসাকান্দা  রিচমন্ড মুতুম্বামি  ব্লেসিং মুজারাবানি  রিচার্ড এনগারাভা  ভিক্টর নিয়াচি  সিকান্দার রাজা  মিল্টন শুম্বা  ডোনাল্ড তিরিপানো  প্রস্তুতিমূলক খেলা  টেস্ট সিরিজ ১ম টেস্ট  ২য় টেস্ট  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০২১-এ আফগান ক্রিকেট বিষয়শ্রেণী:২০২১-এ জিম্বাবুয়ের ক্রিকেট বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর বিষয়শ্রেণী:জিম্বাবুয়ে ক্রিকেট দলের সংযুক্ত আরব আমিরাত সফর বিষয়শ্রেণী:আফগানিস্তান ক্রিকেট দলের বিদেশ সফর বিষয়শ্রেণী:জিম্বাবুয়ে ক্রিকেট দলের বিদেশ সফর
মহম তারিক (জন্মঃ ১৯৯৭) পাকিস্তানের একজন নারী ক্রিকেটার যিনি পাকিস্তান জাতীয় নারী ক্রিকেট দলের হয়ে খেলেন, তিনি একজন ডান-হাতি দ্রুত-মধ্যম বোলার। তিনি আটটি মহিলাদের একদিনের আন্তর্জাতিক ম্যাচ এবং তিনটি মহিলাদের টুয়েন্টি২০ আন্তর্জাতিক ম্যাচ খেলেছেন ২০১৪ থেকে ২০১৭ সাল পর্যন্ত। জাতীয় ক্রিকেট দলে খেলা ছাড়াও মহম করাচি নারী ক্রিকেট দল, ওমর অ্যাসোসিয়েটস নারী ক্রিকেট দল, জরাই তরিকতি ব্যাংক লিমিটেড নারী ক্রিকেট দল এবং স্টেট ব্যাংক অব পাকিস্তানের নারী ক্রিকেট দলের হয়ে খেলেছেন।  ২০২১ সালের জুন মাসে তিনি ওয়েস্ট ইন্ডিজের বিপক্ষে ম্যাচ খেলেন। ২০২১ সালের অক্টোবরে মহমের নাম ২০২১ মহিলা ক্রিকেট বিশ্বকাপ বাছাইপর্বতে (জিম্বাবুয়েতে অনুষ্ঠিত) আসে। তথ্যসূত্র  বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি নারী ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:করাচির নারী ক্রিকেটার
মতিলাল পুনিয়াভি বাসাভা গুজরাতের একজন ভারতীয় রাজনীতিবিদ। তিনি বিজেপির সদস্য।  ১৯৯৫ সালে তিনি গুজরাটের নর্মদা জেলার দেদিপদা বিধানসভা কেন্দ্র থেকে নির্বাচিত হয়েছিলেন।    তথ্যসূত্র    বহিঃসংযোগ   মতিলাল পুনিয়াভাই ভাইভা (ভারতীয় জনতা পার্টি (বিজেপি)): নির্বাচনী অঞ্চল- দেদিপদা (এসটি) (নর্মদা) - প্রার্থীর হলফনামার তথ্য  বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাত বিধানসভার সদস্য ১৯৯৫-১৯৯৮
তাঁতি ভারতের উত্তর-পূর্বাঞ্চল জুড়ে পাওয়া যায়। সর্বাধিক কেন্দ্রীকরণ বিহার, উত্তরপ্রদেশ, কলকাতা এর  পাশাপাশি ওড়িশার রাজ্যেও রয়েছে বলে মনে করা হয়। এগুলি কিছু গোষ্ঠীর তুলনায় কিছুটা কম  কারণ তাদের উপাধিটি একটি নির্দিষ্ট গোষ্ঠীর চেয়ে তাদের পেশা দিয়ে শুরু হয়েছিল। thumb|একজন মহিলা উল্লম্ব তাঁতে কাজ করছেন   উদ্ভব ও ইতিহাস  চর্যাপদে তাঁতিদের জীবননযাপন, কাজের ধরনের বর্ণনা আছে। কৌটিল্যের অর্থশাস্ত্রে স্নিগ্ধা, দুকুল, পাত্রনন্দা ইত্যাদি নামের কিছু মিহি সুতার উল্লেখ আছে। তান্তি শব্দটি হিন্দি শব্দ তন্ত থেকে উদ্ভূত, যার অর্থ তাঁত। তারা ঐতিহ্যগতভাবে তাঁতি ছিল, এবং দক্ষিণ এশিয়ায় প্রাপ্ত বহু সম্প্রদায়ের মধ্যে একটি, ঐতিহ্যগতভাবে এই নৈপুণ্যের সাথে যুক্ত। তাদের ঐতিহ্য অনুসারে, হিন্দু দেবতা শিব তাঁর অশ্রু থেকে এগুলি তৈরি করেছিলেন। এই সম্প্রদায়টি দক্ষিণ বিহার এবং ঝাড়খণ্ডের রাঁচি জেলার মধ্যে পাওয়া যায়। বস্ত্রশিল্পের সস্তা উপকরণ তুলা প্রচুর পরিমাণে উৎপাদিত হতো। বিভিন্ন ধরনের মসলিন তৈরি হতো, যথা তানজেব, সারবন্দ, বাদান, খোশ, এলেবেলে, শর্বতি, তারাঙ্গম, কুমিশ, তূর্য, নয়নসুখ, চারখানা, মলমল, জামদানি এবং আদ্দি। মসলিন ইত্যাদি। তাঁতিরা উত্তরাধিকারসূত্রে পেশা প্রাপ্ত হয়। বাংলাদেশে তারা বিভিন্ন উপাধি যথা বারাশ, বসাক, বেদিয়া, নন্দী, পাল, চাঁদ, প্রামাণিক, সাধু, দত্ত, কর, মন্ডল, যোগি, মুখিম, সরকার, শীল ইত্যাদি নামে সুপরিচিত। ইংরেজের ঔপনিবেশিক শাসন এবং কর্তৃত্বপূর্ণ নিয়ন্ত্রণ দেশিয়ভাবে উৎপাদিত কাপড়ের উন্নয়ন ও রপ্তানিকরণের ক্ষেত্রে অস্বাভাবিক হস্তক্ষেপ ঘটায়। ১৯৪৭ সালে ব্রিটিশ শাসনের শেষদিকে ভারতে তাঁতশিল্পে ঝলমলে ফ্যাশনের পুনর্বিকাশ ঘটতে শুরু করে। দেশের কিছু অঞ্চল যেমন নরসিংদী, রায়পুরা, ডেমরা, টাঙ্গাইল, শাহজাদপুর, বেড়া, কুমারখালী, রুহিতপুর, বাবুরহাট, গৌরনদী এবং নাসিরনগর বয়নকার্যের জন্য বিশেষভাবে পরিচিত। কাপড়ের গুণগত বৈশিষ্ট্যের প্রকাশ দেখা যায় অঞ্চলভিত্তিক কাপড় উৎপাদনে। রাজশাহীর সিল্ক, টাঙ্গাইল এবং পাবনার সুতি শাড়ি, মিরপুরের কাতান এবং জামদানি, ডেমরার বেনারসি এবং নরসিংদীর লুঙ্গি, গামছার খ্যাতি আছে সারাদেশব্যাপী। এসব স্থান এখনও ব্যাপক পরিমাণে কাপড় রপ্তানি করছে।People of India Bihar Volume XVI, Part Two, edited by S Gopal & Hetukar Jha, pp. 914-916, Seagull Books   তথ্যসূত্র   বিষয়শ্রেণী:তাঁত শিল্প বিষয়শ্রেণী:ভারতীয় জাতি বিষয়শ্রেণী:বিহারের সামাজিক গোষ্ঠী বিষয়শ্রেণী:মধ্যপ্রদেশের সামাজিক গোষ্ঠী
অ্যানা এডওয়ার্ড মেরি ভ্যান ল্যাঙ্কার (৪ মার্চ ১৯৫৪) একজন বেলজিয়ান রাজনীতিবিদ এবং বেলজিয়ামের প্রাক্তন ইউরোপীয় পার্লামেন্টের সদস্য (২০০৯ সাল পর্যন্ত), এসপিএ দলের সদস্য ছিলেন, যা সোশ্যালিস্ট গ্রুপ এর অংশ ছিল এবং ইউরোপীয় পার্লামেন্ট-এর চাকরি এবং সামাজিক বিষয়ক কমিটি এবং নারী ও লিঙ্গ সমতার কমিটি-এ সদস্য ছিলেন।  তিনি বিকাশ কমিটি-এর জন্য একজন সহকারী ছিলেন এবং এসিপি-ইইউ যৌথ সংসদীয় সভা-এর একটি প্রতিনিধিত্বকারী দলের সদস্য ছিলেন।  অ্যানা ভ্যান ল্যাঙ্কার ২০০৩ সালে ইউরোপীয় কনভেনশন-এ একমাত্র বেলজিয়ান এমইপি ছিলেন, যা ইইউ-এর জন্য একটি খসড়া সংবিধান প্রস্তাব করেছিল। ঐ কনভেনশনে তার কাজের জন্য তিনি ফিনান্সিয়াল টাইমস পত্রিকার সাংবাদিক পিটার নরমানের কাছ থেকে 'সামাজিক ইউরোপের জন্য অবিরাম যোদ্ধা' উপাধি অর্জন করেন।  তিনি এসপিএ-এর নারীদের সংগঠন -এর চেয়ারও ছিলেন।   শিক্ষা    তিনি সিন্ট-লোডেউইকসকলেজ-এ মাধ্যমিক শিক্ষা গ্রহণ করেন।  ১৯৭৮: সমাজবিজ্ঞানে ডিগ্রি (কর্মসমাজবিজ্ঞান)  ১৯৮৮: সামাজিক আইনশাস্ত্রে পোস্টগ্র্যাজুয়েট ডিগ্রি   কর্মজীবন    ১৯৭৮-১৯৭৯: একাডেমিক গবেষক, এইচআইভিএ (কর্ম অধ্যয়ন ইনস্টিটিউট)  ১৯৭৯-১৯৮৪: কাজের সমাজবিজ্ঞানের ফ্যাকাল্টিতে সহকারী, ক্যাথোলিক ইউনিভার্সিটি অব ল্যুভেন  ১৯৮৪-১৯৮৮: গবেষণা বিভাগের কর্মী, এসইভিআই (এমিল ভানডারভেলড ইনস্টিটিউট গবেষণা এবং ডকুমেন্টেশন সেন্টার)  ১৯৮৮-১৯৮৯: সহকারী, সংসদীয় এসপি গ্রুপ  ১৯৮৯-১৯৯০: ডেপুটি প্রধান, ফ্লেমিশ মন্ত্রীর দপ্তর  ১৯৯০-১৯৯২: ফ্লেমিশ মন্ত্রীর দপ্তরের প্রধান  ১৯৯২-১৯৯৪: ফ্লেমিশ মন্ত্রী এবং সামাজিক বিষয়ক মন্ত্রীর প্রাইভেট অফিসের প্রধান  ১৯৯৪ থেকে: এসপিএ পার্টির অফিসের সদস্য  ১৯৯৯ থেকে: এসপিএ কার্যনির্বাহী সদস্য  ১৯৯৫ থেকে: পার্টি কাউন্সিলের সদস্য, ঘেন্ট  পূর্ব ফ্ল্যান্ডার্স প্রাদেশিক নির্বাহী কমিটির সদস্য  ১৯৯৯ থেকে: জিজ-ক্যান্ট-এর চেয়ারওম্যান  ১৯৯৪ থেকে: ইউরোপীয় পার্লামেন্টের সদস্য   আরও দেখুন    ২০০৪ সালের ইউরোপীয় পার্লামেন্ট নির্বাচন বেলজিয়ামে   বহিঃসংযোগ    তার পৃষ্ঠা তার দলের সাইটে  তার পৃষ্ঠা বেলজিয়ান ইউ কনভেনশন সাইটে  বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম